Burnley FC

Burnley Football Club  je anglický futbalový klub so sídlom v Burnley, Lancashire, ktorý súťaží v EFL Championship – druhej najvyššej úrovni anglického futbalu. Klub bol dvakrát majstrom Anglicka, v rokoch 1920/21 a 1959/60, raz vyhralo FA Cup, v sezóne 1913/14, a dvakrát vyhralo FA Charity Shield (dnes FA Community Shield) v rokoch 1960 a 1973. 

 História 

 Začiatky a prvé trofeje (1882–1946) 
Klub bol založený 18. mája 1882 členmi rugbyového tímu Burnley Rovers, ktorí hlasovali za prechod k futbalovému zväzu, keďže niekoľko ďalších športových klubov v tejto oblasti zmenilo svoje zameranie na futbal. Klub bol jedným z prvých, ktorý sa stal profesionálom klubom (v roku 1883) a následne vyvíjal tlak na futbalovú asociáciu, aby povolila platy profesionálnym hráčom. Klub prvýkrát vstúpil do FA Cupu v sezóne 1885/86 a bol jedným z 12 zakladajúcich členov futbalovej ligy v rokoch 1888-89. 

Prípona „Rovers“ bola o niekoľko dní neskôr vypustená. Klub vyhral svoje prvý pohár v roku 1883: Dr Dean's Cup, vyraďovaciu súťaž medzi amatérskymi klubmi v oblasti Burnley. 

Do konca roka sa klub stal profesionálnym a podpísal zmluvu s mnohými škótskymi hráčmi. Burnley odmietlo vstúpiť do Futbalovej asociácie (FA) a jej súťaže – FA Cupu. Bolo to z dôvodu, že asociácia zakázala účasť profesionálnych hráčov. V roku 1884 viedol klub Burnley skupinu 35 ďalších klubov pri formovaní odštiepenej Britskej futbalovej asociácie (BFA), aby sa odtrhli od FA. FA zmenila svoje pravidlá v roku 1885, čo umožnilo vstup profesionálnych hráčov a Burnley sa prvýkrát objavilo v FA Cupe v sezóne 1885/86.  

V októbri 1886 sa štadión Turf Moor stal prvým profesionálnym štadiónom, ktoré navštívil člen kráľovskej rodiny, keď sa princ Albert Victor zúčastnil priateľského stretnutia medzi Burnley a Bolton Wanderers. Klub bol medzi dvanástimi zakladateľmi futbalovej ligy v sezóne 1888/89 a jedným zo šiestich so sídlom v Lancashire. V druhom zápase sa William Tait stal prvým hráčom, ktorý dosiahol ligový hetrik, keď jeho tri góly zabezpečili Burnley prvé víťazstvo v súťaži. V sezóne 1889/90 získali svoj prvý Lancashire Cup, keď vo finále porazili miestnych rivalov Blackburn Rovers.
alt= Tímová fotografia víťazeho tímu zo sezóny 1920–21|náhľad|Tímová fotografia víťazného tímu zo sezóny 1920–21
V sezóne 1912/13 klub postúpil do prvej úrovne. V nasledujúcej sezóne získalo Burnley prvý veľký pohár, keď porazilo Liverpool vo finále FA Cupu v roku 1914. Tím skončil v sezóne 1919/20 v lige na druhom mieste - 9 bodov za West Bromwich Albion  a v sezóne 1920/21 klub vyhral svoj prvý titul v prvej divízii. Burnley prehralo úvodné tri zápasy, ale v nasledujúcich 30 ligových zápasoch zostalo neporazené, čím vytvorilo anglický rekord. O deväť sezón neskôr tím zostúpil do druhej divízie. V druhej divízií  sa klub trápil a v sezóne 1931/1932 sa vyhli ďalšiemu zostupu len o dva body. Sezóny od 1932 až do vypuknutia druhej svetovej vojny boli charakterizované umiestnením v strede tabuľky v druhej divízií. 

 Po vojne (1947-1960) 
V prvej sezóne v povojnovom futbale získalo Burnley postup do najvyššej divízie a v roku 1947 sa dostalo do finále FA Cupu, ale po predĺžení podľahlo Charltonu Athletic. Obrana tímu dostala prezývku „železná opona“, keďže v 42 ligových zápasoch inkasovala iba 29 gólov.

Klub sa stal jedným z najprogresívnejších za  pôsobenia Alana Browna a Boba Lorda. Burnley bolo jedno z prvých, ktorí zriadilo účelové tréningové centrum v Gawthorpe a stalo sa známym pre svoju mládežnícku politiku a systém skautingu, ktorý klubu priniesol mnoho mladých talentov.

 Druhý ligový titul a účasť v európskej súťaži (1960-1961) 
Burnley si v sezóne 1959/60 zabezpečilo druhý titul v prvej divízii - jeden bod pred Wolverhamptonom Wanderers.  Až do posledného zápasu neboli na čele tabuľky. Tím stál na prestupových poplatkoch iba £13 000 libier (ekvivalent £320 000  v roku 2023) £8 000 libier stál McIlroy v roku 1950 a £5 000 libier  stal ľavý obranca Alexa Elder v roku 1959. Ostatní hráči pochádzali z ich mládežníckej akadémie. Mesto Burnley sa s 80 000 obyvateľmi stalo jedným z najmenších, ktoré malo anglického šampióna prvej úrovne.

V nasledujúcej sezóne hralo Burnley prvýkrát v európskej súťaži v Európskom pohári 1960-61. V prvom kole porazili bývalých finalistov Stade de Reims, ale vo štvrťfinále vypadli proti Hamburgeru SV. 

 Premier League a späť v Európe (2009 –) 
V sezóne 2008/2009 Burnley porazilo v play-off Championship klub Sheffield United  a po dlhých 33 rokoch sa vrátil naspäť do najvyššej futbalovej divízie. Postupom sa mesto Burnley stalo jedným z najmenších, ktoré hrá v Premier League.

Tím začal sezónu dobre a stal sa prvým novo povýšeným tímom v súťaži, ktorý vyhral prvé štyri domáce zápasy. Coyle však v januári 2010 klub opustil, aby trénoval miestnych rivalov Bolton Wanderers. Nahradil ho bývalý hráč Burnley Brian Laws, ale forma tímu prudko klesla a v jedinej sezóne zostúpili.

Sean Dyche bol vymenovaný za trénera v októbri 2012.  Vo svojej prvej úplnej sezóne vo vedení Dyche priviedol Burnley z 2. miesta v Championship späť do Premier League v sezóne 2013/14 s napätým rozpočtom a s malým kádrom. Tím po jednej sezóne zostúpil, ale po návrate v sezóne 2015/16 získal majstrovský titul, keď vyrovnal 93 bodov zo sezóny 2013/14 a sezónu ukončil s 23 ligovými zápasmi bez prehry.

V roku 2017 klub dokončil výstavbu tréningového centra Barnfield, ktoré nahradilo Gawthorpe, pričom Dyche sa podieľal na návrhu tréningového ihriska. Burnley skončilo v sezóne 2017/18 siedme, čo znamenalo kvalifikáciu do Európskej ligy UEFA 2018-19 a návrat do európskeho futbalu po 51 rokoch. Tímu sa nepodarilo postúpiť do skupinovej fázy, keďže ho v play-off kvalifikácie vyradil grécky klub Olympiakos FC. 

V decembri 2020 získala americká investičná spoločnosť ALK Capital 84% podiel v Burnley za 170 miliónov libier. Bolo to prvýkrát, čo klub riadil niekto iný ako miestni podnikatelia a priaznivci Burnley. V sezóne 2021/22 Burnley zostúpilo späť do Championship po prehre v poslednom zápasovom kole a skončilo v tabuľke na 18. mieste. 

V júni 2022 bol za trénera Burnley vymenovaný Belgičan Vincent Kompany, ktorý sa stal prvým trénerom mimo Britských ostrovov, ktorý trénoval tento klub. Počas prvých mesiacov vo vedení podpísal 16 hráčov – väčšinou mladých a zahraničných – a prestaval tím s obmedzeným rozpočtom. Kompany tiež zaviedol útočný štýl hry založený na držaní lopty. Burnley si zabezpečilo postup späť do Premier League so siedmimi zápasmi k dobru – rekord Championship. 

 Prezývka a rivalita 
Klub je prezývaný "The Clarets"  kvôli dominantnej farbe na domácich dresoch. Klubové farby bordová a modrá boli prijaté pred sezónou 1910/1911 na počesť vtedajšieho šampióna futbalovej ligy Aston Villa. Súčasné logo Burnley vychádza z erbu mesta. Tím má dlhodobú rivalitu s klubom Blackburn Rovers. Zápas medzi týmito dvoma klubmi sa nazýva East Lancashire Derby.

 Štadión 
Viac v článku: Turf Moor

Tím hrá od roku 1883 svoje domáce zápasy na Turf Moor po tom ako sa presťahoval zo svojich pôvodných priestorov v Calder Vale. Je to druhý najdlhšie nepretržite využívaný štadión v anglickom profesionálnom futbale. Pomenovaný je po trénerovi, ktorý s klubom vyhral prvú divíziu v roku 1960.

V roku 1886 sa Turf Moor stal prvým futbalovým ihriskom, ktoré navštívil člen kráľovskej rodiny, keď sa princ Albert Victor zúčastnil priateľského zápasu medzi Burnley a Bolton Wanderers.

 Tituly 
 vľavo|bezrámu|40x40bodbezrámu|40x40bod Anglická liga (2x)
1921, 1960
 37x37bod FA Cup (1x)
1914
 25x25bod FA Community Shield (1x)
1973

 Zostava 
No.Poz.NárodnosťMeno3DFCharlie Taylor4MFJack Cork (kapitájn)6DFCJ Egan-Riley7MFJóhann Berg Guðmundsson8MFJosh Brownhill (vice-kapitán)9FWJay Rodriguez11MFScott Twine12FWLyle Foster14DFConnor Roberts15GKBailey Peacock-Farrell17MFManuel Benson18DFHjalmar Ekdal19MFAnass Zaroury+No.Poz.NárodnosťMeno20GKDenis Franchi21DFLuke McNally22DFVitinho24MFJosh Cullen26MFSamuel Bastien27MFDarko Churlinov28DFAmeen Al-Dakhil36DFJordan Beyer44MFDara Costelloe45FWMichael Obafemi49GKArijanet Muric—FWEnock Agyei—FWWout Weghorst

 Referencie 

 Iné projekty 


 Externé odkazy 
 Burnley F.C. Oficiálna web stránka

Kategória:Anglické futbalové kluby
Kategória:Kluby FA Premier League
Kategória:Futbalové kluby založené v 1882
Kategória:Víťazi Pohára FA